
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1322 

20 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της αμοιβής ειδικών συμβούλων της Υπη¬ 
ρεσίας Πολιτικής Αεροπορίας, για την αναβάθμιση 
αυτής σε κατηγορία ασφαλείας ένα (1). 1 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας των εργασιών εκπό¬ 
νησης μελέτης εφικτότητας για την προσθήκη των 
μεταβλητών «μισθοί και ημερομίσθια» και «εργα- 
σθείσες ώρες» στο υπάρχον πλαίσιο των ερευνών 
κατάρτισης βραχυχρόνιων δεικτών στο λιανικό 
εμπόριο, καθώς και έγκριση χρησιμοποίησης στα¬ 
τιστικών οργάνων. 2 

Ανάθεση, έγκριση, προκήρυξη, εκτέλεση και κατα¬ 
νομή των δαπανών διενέργειας των εργασιών κα¬ 
τάρτισης βραχυχρόνιων δεικτών στη βιομηχανία 
για την εξωτερική αγορά και βραχυχρόνιων δει¬ 
κτών τιμών εισαγωγών στη βιομηχανία, καθώς 
και έγκριση χρησιμοποίησης στατιστικών οργά¬ 
νων. 3 

Έγκριση απόδοσης οικονομικού αποτελέσματος, διε¬ 
τίας 2003-2004 της Επιτροπής Ανταγωνισμού. 4 

Συγκρότηση Επιτροπής για την αναμόρφωση και εκ¬ 
συγχρονισμό του θεσμικού νομοθετικού πλαισίου 
που διέπειτην Ε.Υ.Π. 3 

Έγκριση Κανονισμού Λειτουργίας Χώρου Δασικής 
Αναψυχής στη θέση «Κεφαλάρι-Στρατώνας» Δημ. 
δάσους Αμαλιαπόλεως, περιοχής Δασαρχείου Αλ¬ 
μυρού». ρ 

Κατάργηση Νομικού Προσώπου με την επωνυμία «Ενι¬ 
αία Σχολική Επιτροπή Γουρνών (Νηπιαγωγείου - 
Δημοτικού Σχολείου- Λυκείου - ΙΕΚ» και σύσταση 
δύο νέων Σχολικών Επιτροπών. 7 


ΑΠΟΦΑΣΕΙ Σ 

Αριθ. 2/44695/0022 (1) 

Καθορισμός της αμοιβής ειδικών συμβούλων της Υπηρε¬ 
σίας Πολιτικής Αεροπορίας, για την αναβάθμιση αυ¬ 
τής σε κατηγορία ασφαλείας ένα (1). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α. Του ν.δ. 714/1970 (238 Α) «Περί ιδρύσεως Δ/νσεως 
Εναέριων Μεταφορών» όπως τροποποιήθηκε μεταγενέ¬ 
στερα με το ν. 1340/1983 (35 Α). 

β. Του π.δ. 56/1989 (28/Α) «Περί Οργανισμού της ΥΠΑ» 
όπως τροποποιήθηκε μεταγενέστερα με τα π.δ. 439/ 
1989, 35/1993, 80/1996 και 57/2002. 

γ. Του ν. 2362/1995 (247 Α) «περί Δημοσίου Λογιστικού 
ελέγχου των δαπανών του Κράτους και άλλες διατάξεις» 
σε συνδυασμό με τις διατάξεις των νομοθετικών κειμένων 
των διατηρουμένων σε ισχύ βάσει των διατάξεων της πα¬ 
ραγράφου 1 του άρθρου 112 του ίδιου νόμου. 

δ. Της παραγράφου 2 του άρθρου έκτου του ν. 
2338/1995 (202 Α) «περί πρόσληψης συμβούλων στην 
ΥΠΑ» όπως συμπληρώθηκε με την παράγραφο 3 του άρ¬ 
θρου 13 του ν.2465/1997 (Α 28) «Θέματα αρμοδιότητας 
του Υπουργείου Μεταφορών και Επικοινωνιών» 
ε. Της υπ’ αριθμ. 14560/Δ10 Ε/17.3.2004 (Β 519) κοινής 
απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

στ. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57 Α). 

ζ. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα 
(ΦΕΚ98Α). 

2. Την ανάγκη πρόσληψης Ελλήνων Συμβούλων - Επιθε¬ 
ωρητών Ασφαλείας Πτήσεων, οι οποίοι θα αντικαταστή¬ 
σουν τους υφιστάμενους ξένους και θα συμβάλλουν στην 
αναβάθμιση της ΥΠΑ σε κατηγορία ασφαλείας ένα (1). 

3. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη το ύψος της οποί¬ 
ας υπολογίζεται σε 116.000 € για το τρέχον οικονομικό 
έτος και 100.000 για το οικονομικό έτος 2006, η οποία κα¬ 
λύπτεται από τις πιστώσεις του Προϋπολογισμού της 
ΥΠΑ, ειδ.φορέας 39/120 και ΚΑΕ 0871, αποφασίζουμε: 

1. Καθορίζουμε το ύψος της μηνιαίας αμοιβής ενός εκά- 
στου των συμβούλων Πιλότων Ελικοπτέρων (άτομα 2) και 
Πιλότων Α/φών (άτομα 4) της Υπηρεσίας Πολιτικής Αερο¬ 
πορίας (ΥΠΑ), για την παροχή υπηρεσιών σχετικά με την 
αναβάθμιση αυτής σε κατηγορία ασφαλείας ένα (1), προς 
την Διοίκηση της ΥΠΑ και ειδικότερα στη Δ/νση Πτητικών 
Προτύπων (Δ2) της ΥΠΑ, στο ποσό των τριών χιλιάδων ευ¬ 
ρώ (3.000) € μικτά, για χρονικό διάστημα δώδεκα (12) μη¬ 
νών. 

2. Οιενλόγω σύμβουλοι αναλαμβάνουντην υποχρέωση 
να παρέχουν συμβουλές στην ΥΠΑ και ειδικότερα στα 
επείγοντα, εξειδικευμένα και τρέχοντα θέματα της 
Δ/νσης Πτητικών Προτύπων (ΥΠΑ/Δ2), για τον έλεγχο και 
την εφαρμογή της ισχύουσας νομοθεσίας και των κανονι¬ 
σμών σχετικά με την Πτητική λειτουργία και ικανότητα 
Α/Φ, τεχνικά ζητήματα και διαδικασίες και γενικά σε θέ¬ 
ματα τεχνικής υποστήριξης της Δ/νσης, που αποβλέπουν 
στην αναβάθμιση του ελέγχου που ασκεί η εν λόγω Δ/νση 
στις αεροπορικές εταιρείες, στα οποία κρίνεται απαραί¬ 
τητη η υψηλή εμπειρία, η εξειδίκευση και η ειδική προσο- 
ντολογία. 

3. Η ανωτέρω αμοιβή καταβάλλεται στους δικαιούχους 
ανά δεδουλευμένο μήνα και βαρύνει τις πιστώσεις του 
ΚΑΕ 0871, του Προϋπολογισμού της ΥΠΑ, ειδ. φορέας 
39/120. 

4. Εξουσιοδοτείται ο Διοικητής της ΥΠΑ να υπογράψει 
τις σχετικές συμβάσεις με τους συμβούλους που θα προ- 
σληφθούν. 

5. Η απόφαση αυτή ισχύει από δημοσιεύσεώς της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

Αριθ. 10378/Γ7-838 (2) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας των εργασιών εκπόνησης 
μελέτης εφικτότητας για την προσθήκη των μεταβλη¬ 
τών «μισθοί και ημερομίσθια» και «εργασθείσες ώρες» 
στο υπάρχον πλαίσιο των ερευνών κατάρτισης βραχυ¬ 
χρόνιων δεικτών στο λιανικό εμπόριο, καθώς και έγκρι¬ 
ση χρησιμοποίησης στατιστικών οργάνων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του ν.δ. 3627/1956 «περί οργανώσεως της ΕΣΥΕ»και 


των π.δ. 1143/1980 «περί οργανισμού της ΕΣΥΕ» και 
226/2000 «οργανισμός της Γ.Γ. ΕΣΥΕ». 

β. Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα (π.δ. 63/2005 Α' 98). 

γ. Του άρθρου 10 του ν. 2392/1996 «πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτωντης Γ.Γ. ΕΣΥΕ». 

δ. Του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

ε. Του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας» όπως συμπληρώθηκε με το 
άρθρο 8του ν. 2129/1993 με θέμα «Αύξηση συντάξεων και 
άλλες διατάξεις». 

στ. Του άρθρου 7 της υπ’ αριθμ. 14650/ΔΙΟΕ 85/ 
17.3.2004 απόφασης του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών» 
(ΦΕΚ 519/17.3.2004). 

ζ. Του Κανονισμού (ΕΚ) του Συμβουλίου υπ’ αριθμ. 
1165/1998 «περί βραχυπρόθεσμων στατιστικών» και του 
τροποποιητικού Κανονισμού του εν λόγω Κανονισμού. 

2. Τη Συμφωνία (ΑργθθγπθπΙ) χρηματοδότησης υπ’ 
αριθμ. Νο 2004 44401 015, ύψους 31.140,00 ΕΥΡΩ, η 
οποία έχει υπογράφει μεταξύ της Γ.Γ. ΕΣΥΕ και του Στα¬ 
τιστικού Γραφείου των Ευρωπαϊκών Κοινοτήτων (ΕΨ- 
Β05ΤΑΤ) και η οποία αφορά στην εκπόνηση μελέτης εφι- 
κτότητας για την προσθήκη των μεταβλητών «μισθοί και 
ημερομίσθια» και «εργασθείσες ώρες» στο υπάρχον πλαί¬ 
σιο των ερευνών κατάρτισης βραχυχρόνιων δεικτών στο 
λιανικό εμπόριο. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη τριάντα μία χιλιάδων εκατόν σα¬ 
ράντα (31.140,00) ΕΥΡΩ για τα οικονομικά έτη 2005 και 
2006, η οποία θα βαρύνει τον ειδ. φορέα 23-750 (ΚΑΕ 
5354), του τακτικού προϋπολογισμού της Γ.Γ. ΕΣΥΕ. 

Η ανωτέρω δαπάνη (31.140,00 ΕΥΡΩ) θα καλυφθεί από 
εμβάσματα της Ε.Ε., τα οποία θα σταλούν στο λογαρια¬ 
σμό της Γ.Γ. ΕΣΥΕ στην Τράπεζα της Ελλάδος, σύμφωνα 
με την κοινή απόφαση των Υπουργών Συντονισμού και Οι¬ 
κονομικών 9611/3860/3.4.1980 με θέμα: «Εμφάνιση δο¬ 
σοληψιών του Ελληνικού Δημοσίου μετά των Ευρωπαϊ¬ 
κών Κοινοτήτων» και, μέσω του Υπολόγου Συμψηφισμού, 
θα εγγραφούν στον Προϋπολογισμό της Γ.Γ. ΕΣΥΕ (ειδ. 
φορέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών Εθνι¬ 
κής Οικονομίας και Οικονομικών, υπ’ αριθμ. 17224/Β 
4215/12.12.2000, αποφασίζουμε: 

1. α. Αναθέτουμε στη Διεύθυνση Οικονομικών και Βρα¬ 
χυχρόνιων Δεικτών της Γ.Γ. ΕΣΥΕ τη διεξαγωγή των στα¬ 
τιστικών εργασιών που απαιτούνται για την εκπόνηση με¬ 
λέτης εφικτότητας γιατηνπροσθήκη των μεταβλητών «μι¬ 
σθοί και ημερομίσθια» και «εργασθείσες ώρες» στο 
υπάρχον πλαίσιο των ερευνών κατάρτισης βραχυχρόνιων 
δεικτών στο λιανικό εμπόριο. 

β. Εγκρίνουμε και προκηρύσσουμε την πραγματοποίη¬ 
ση των στατιστικών εργασιών που απαιτούνται για την εκ¬ 
πόνηση της ανωτέρω μελέτης από τη Δ/νση Οικονομικών 

και Βραχυχρόνιων Δεικτών της Γ.Γ. ΕΣΥΕ, κατά τη διάρ¬ 
κεια των ετών 2005 και 2006. 

2. Οι στόχοι στους οποίους αποσκοπεί η εκπόνηση της 
μελέτης εφικτότητας προσθήκης των μεταβλητών «μι¬ 
σθοί και ημερομίσθια» και «εργασθείσες ώρες» στο υπάρ- 
χον πλαίσιο των ερευνών κατάρτισης βραχυχρόνιων δει¬ 
κτών στο λιανικό εμπόριο, είναι οι εξής: 

• ένταξη των εν λόγω μεταβλητών στο Παράρτημα Γ 
του Κανονισμού (ΕΚ) του Συμβουλίου 1165/1998, στο 
οποίο περιλαμβάνονται οι μεταβλητές «κύκλος εργα¬ 
σιών» «αριθμός απασχολουμένων ατόμων» και «αποπλη- 
θωριστής πωλήσεων» στο λιανικό εμπόριο, 

• πιλοτικός υπολογισμός δεικτών για τις μεταβλητές 
«μισθοί και ημερομίσθια» και «εργασθείσες ώρες» στο 
λιανικό εμπόριο. 

3. Για την εκπόνηση της αναφερόμενης μελέτης απαι¬ 
τούνται οι ακόλουθες στατιστικές εργασίες: 

• Προσθήκη των μεταβλητών «μισθοί και ημερομίσθια» 
και «εργασθείσες ώρες» στο υφιστάμενο ερωτηματολό¬ 
γιο της τριμηνιαίας έρευνας κατάρτισης του δείκτη απα- 
σχολουμένων στο λιανικό εμπόριο. 

• Συλλογή στοιχείων για τις εν λόγω μεταβλητές, μέσω 
της ανωτέρω έρευνας. 

• Συλλογή, επίσης, στοιχείων για τις ίδιες μεταβλητές, 
μέσω διοικητικών πηγών και ειδικότερα, μέσω του Μη¬ 
τρώου Κοινωνικών Ασφαλίσεων(ΙΚΑ). 

• Μηχανογραφική επεξεργασία δεδομένων. 

• Σύγκριση των δύο σειρών συλλεγόμενων στοιχείων, 
προκειμένου να αποφασισθεί η επιλογή του πλέον εφι- 
κτού-αποτελεσματικού τρόπου συλλογής των ζητούμε¬ 
νων στοιχείων. 

• Κατάρτιση αλυσωτών δεικτών για τις αναφερόμενες 
μεταβλητές, με βάση το έτος 2000 = 100.0, σύμφωνα με 
την ακολουθούμενη μεθοδολογία του δείκτη κύκλου ερ¬ 
γασιών (αλυσωτός δείκτης ΙαερΘγΓθε). 

• Διενέργεια συγκρίσεων μεταξύ των κατωτέρω δει¬ 
κτών λιανικού εμπορίου: 

- κύκλου εργασιών και μισθών και ημερομισθίων 

- αριθμού απασχολο υμένων και μισθών και ημερομι¬ 
σθίων 

- εργασθεισών ωρών και μισθών και ημερομισθίων 

• Σύγκριση δεδομένων που θα συλλεγούν για το Πα¬ 
ράρτημα Γ με τα αντίστοιχα δεδομένα του τομέα της βιο¬ 
μηχανίας (Παράρτημα Α). 

• Διόρθωση των καταρτιζόμενων δεικτών εργασθεισών 
ωρών, ως προς τον αριθμό των εργάσιμων ημερών. 

• Υποβολή στοιχείων στη ΕυΐΌδίαί, παράλληλα με τη 
σχετική μελέτη. 

4. Ερευνώμενη μονάδα θα είναι η επιχείρηση της τριμη¬ 
νιαίας έρευνας κατάρτισης του δείκτη απασχολουμένων 
στο λιανικό εμπόριο, που αναφέρεται στο σύνολο Χώρας. 

5. Οι ανωτέρω στατιστικές εργασίες θα διενεργηθούν 
εντός των ετών 2005 και 2006. 

6. Γιατη διενέργεια και την ολοκλήρωση των αναφερό- 
μενων στατιστικών εργασιών μπορούν να χρησιμοποιη¬ 
θούν τα εξής στατιστικά όργανα: 

• ιδιώτες συνεργάτες 

• υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ, 
οι οποίοι μετά από κατάλληλη εκπαίδευση, θα απασχολη¬ 
θούν πέραν του κανονικού και συνήθους υπερωριακού 
ωραρίου εργασίας των Δημοσίων Υπηρεσιών (Σάββατα 
και Κυριακές). 

• ειδικοί εμπειρογνώμονες 


Με αποφάσεις του Γ ενικού Γ ραμματέα ΕΣΥΕ θα ορίζο¬ 
νται τα όργανα των εν λόγω στατιστικών εργασιών. 

7. Οι αμοιβές των ανωτέρω οργάνων θα καθορισθούν με 
νεώτερη απόφασή μας. 

8. Η έναρξη ισχύος της παρούσας απόφασης ορίζεται 
από 1ης Ιανουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Σεπτεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 10377/Γ7-839 (3) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας των εργασιών κατάρτισης 
βραχυχρόνιων δεικτών στη βιομηχανία για την εξωτε¬ 
ρική αγορά και βραχυχρόνιων δεικτών τιμών εισαγω¬ 
γών στη βιομηχανία, καθώς και έγκριση χρησιμοποίη¬ 
σης στατιστικών οργάνων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του ν.δ. 3627/1956 «περί οργανώσεωςτης ΕΣΥΕ» και 
των π.δ. 1143/1980 «περί οργανισμού της ΕΣΥΕ» και 
226/2000 «οργανισμόςτης Γ.Γ. ΕΣΥΕ». 

β. Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα (π.δ. 63/2005 Α' 98). 

γ. Του άρθρου 10 του ν. 2392/1996 «πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της Γ.Γ. ΕΣΥΕ». 

δ. Του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

ε. Του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας» όπως συμπληρώθηκε με το 
άρθρο 8 του ν. 2129/1993 με θέμα «Αύξηση συντάξεων και 
άλλες διατάξεις». 

στ. Του άρθρου 7της υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 519/ 
17.3.2004). 

ζ. Του Κανονισμού (ΕΚ) του Συμβουλίου υπ’ αριθμ. 
1165/1998 «περί βραχυπρόθεσμων στατιστικών» και του 
τροποποιητικού Κανονισμού του εν λόγω Κανονισμού. 

2. Τη Συμφωνία (ΑργθθπίθπΙ) χρηματοδότησης υπ’ 
αριθμ. Νο 2004 44401 014, ύψους 60.000,00 ΕΥΡΩ, η 
οποία έχει υπογράφει μεταξύ της Γ.Γ. ΕΣΥΕ και του Στα¬ 
τιστικού Γραφείου των Ευρωπαϊκών Κοινοτήτων (ΕΙ_Ι- 
Β03ΤΑΤ) καιη οποία αφορά στη διενέργειατων εργασιών 
κατάρτισης βραχυχρόνιων δεικτών στη βιομηχανία για 
την εξωτερική αγορά και βραχυχρόνιων δεικτών τιμών ει¬ 
σαγωγών στη βιομηχανία. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη εξήντα χιλιάδων (60.000,00) ΕΥ- 

ΡΩ για τα οικονομικά έτη 2005 και 2006, η οποία θα βαρύ¬ 
νει τον ειδ. φορέα 23-750 (ΚΑΕ 5354), του τακτικού προϋ¬ 
πολογισμού της Γ.Γ. ΕΣΥΕ. 

Η ανωτέρω δαπάνη (60.000,00 ΕΥΡΩ) θα καλυφθεί από 
εμβάσματα της Ε.Ε., τα οποία θα σταλούν στο λογαρια¬ 
σμό της Γ.Γ. ΕΣΥΕ στην Τράπεζα της Ελλάδος, σύμφωνα 
με την κοινή απόφαση των Υπουργών Συντονισμού και Οι¬ 
κονομικών υπ’ αριθμ. 9611/3860/3.4.1980 με θέμα: «Εμ¬ 
φάνιση δοσοληψιών του Ελληνικού Δημοσίου μετά των 
Ευρωπαϊκών Κοινοτήτων» και, μέσω του Υπολόγου Συμ¬ 
ψηφισμού, θα εγγραφούν στον Προϋπολογισμό της Γ.Γ. 
ΕΣΥΕ (ειδ. φορέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών Εθνι¬ 
κής Οικονομίας και Οικονομικών, υπ’ αριθμ. 17224/Β 
4215/12.12.2000, αποφασίζουμε: 

1. α. Αναθέτουμε στη Διεύθυνση Οικονομικών και Βρα¬ 
χυχρόνιων Δεικτών της Γ.Γ. ΕΣΥΕ τη διεξαγωγή των στα¬ 
τιστικών εργασιών που απαιτούνται για την κατάρτιση 
βραχυχρόνιων δεικτών στη βιομηχανία, για την εξωτερική 
αγορά, με διάκριση της εν λόγω αγοράς σε Χώρες Ευρω¬ 
ζώνης και Χώρες εκτός Ευρωζώνης, καθώς και την κα¬ 
τάρτιση βραχυχρόνιων δεικτών τιμών εισαγωγών στη βιο¬ 
μηχανία, με διάκριση των εισαγωγών από Χώρες Ευρω¬ 
ζώνης και Χώρες εκτός Ευρωζώνης. 

β. Εγκρίνουμε και προκηρύσσουμε την πραγματοποίη¬ 
ση των στατιστικών εργασιών που απαιτούνται για την κα¬ 
τάρτιση των ανωτέρω δεικτών από τη Δ/νση Οικονομικών 
και Βραχυχρόνιων Δεικτών της Γ.Γ. ΕΣΥΕ, κατά τη διάρ¬ 
κεια των ετών 2005 και 2006. 

2. Η κατάρτιση των αναφερόμενων δεικτών, με βάση το 
έτος 2000 = 100,0, γίνεται στο πλαίσιο εφαρμογήςτου Κα¬ 
νονισμού (ΕΚ) του Συμβουλίου 1165/1998, καθώς και του 
σχετικού τροποποιητικού Κανονισμού και αφορά στους 
εξής, επιμέρους, δείκτες: 

• Δείκτης Κύκλου Εργασιών στη Βιομηχανία Εξωτερι¬ 
κής Αγοράς(σύνολο) 

• Δείκτης Κύκλου Εργασιών στη Βιομηχανία Εξωτερι¬ 
κής Αγοράς Ευρωζώνης 

• Δείκτης Κύκλου Εργασιών στη Βιομηχανία Εξωτερι¬ 
κής Αγοράς εκτός Ευρωζώνης 

• Δείκτης Νέων Παραγγελιών στη Βιομηχανία Εξωτερι¬ 
κής Αγοράς (σύνολο) 

• Δείκτης Νέων Παραγγελιών στη Βιομηχανία Εξωτερι¬ 
κής Αγοράς Ευρωζώνης 

• Δείκτης Νέων Παραγγελιών στη Βιομηχανία Εξωτερι¬ 
κής Αγοράς εκτός Ευρωζώνης 

• Δείκτης Τιμών Παραγωγού Εξωτερικής Αγοράς(σύ- 
νολο) 

• Δείκτης Τιμών Παραγωγού Εξωτερικής Αγοράς Ευ¬ 
ρωζώνης 

• Δείκτης Τιμών Παραγωγού Εξωτερικής Αγοράς εκτός 
Ευρωζώνης 

• Δείκτης Τιμών Εισαγωγών στη Βιομηχανία (σύνολο) 

• Δείκτης Τιμών Εισαγωγών στη Βιομηχανία Ευρωζώ¬ 
νης 

• Δείκτης Τ ιμών Εισαγωγών στη Βιομηχανία εκτός Ευ¬ 
ρωζώνης 

3. Δεδομένου ότι οι βραχυχρόνιοι δείκτες επιτρέπουν 
την άμεση αξιολόγηση της οικονομικής κατάστασης σε 
μια Χώρα, οι υπό κατάρτιση δείκτες είναι το αποτέλεσμα 
της αυξανόμενης ζήτησης για σχετικά στοιχεία κύκλου 
εργασιών, νέων παραγγελιών και τιμών παραγωγού στη 


βιομηχανία, για την εξωτερική αγορά, καθώς και στοιχεί¬ 
ων τιμών εισαγωγών στη βιομηχανία, στο πλαίσιο καλύ- 
ψεως των στατιστικών απαιτήσεων, όπως αυτές προέκυ- 
ψαν μετά την υπογραφή της Συνθήκης για την Οικονομι¬ 
κή και Νομισματική Ένωση (ΟΝΕ). 

Ειδικότερα, οι στόχοι στους οποίους αποσκοπούν οι 
ανωτέρω δείκτες, είναι, κατά περίπτωση, οι εξής: 

• Στόχος του δείκτη κύκλου εργασιών στη βιομηχανία, 
για την εξωτερική αγορά, είναι η παρουσίαση της εξέλι¬ 
ξης της εξωτερικής αγοράς βιομηχανικών προϊόντων, 
διακρινόμενης της εξωτερικής αγοράς σε Χώρες Ευρω¬ 
ζώνης και Χώρες εκτός Ευρωζώνης. 

• Στόχος του δείκτη νέων παραγγελιών στη βιομηχανία, 
για την εξωτερική αγορά, είναι η παρουσίαση της εξέλι¬ 
ξης της ζήτησης (ως ένδειξη της μελλοντικής παραγω¬ 
γής) βιομηχανικών προϊόντων, προερχόμενης, της ζήτη¬ 
σης αυτής, από τις Χώρες της Ευρωζώνης και τις Χώρες 
εκτός Ευρωζώνης. 

• Στόχος του δείκτη τιμών παραγωγού στη βιομηχανία, 
για την εξωτερική αγορά, είναι η μέτρηση των μεταβολών 
των τιμών των εγχωρίως παραγόμενων βιομηχανικών 
προϊόντων που διατίθενται στην εξωτερική αγορά, δια- 
κρινόμενης, της εν λόγω αγοράς, σε Χώρες της Ευρωζώ¬ 
νης και τις Χώρες εκτός Ευρωζώνης 

• Στόχος του δείκτη τιμών εισαγωγών στη βιομηχανία 
είναι η μέτρηση των μεταβολών των τιμών εισαγόμενων 
βιομηχανικών προϊόντων, προερχόμενων από τις Χώρες 
της Ευρωζώνης και τις Χώρες εκτός Ευρωζώνης. 

Οι υπό κατάρτιση δείκτες εκτός από τις ανάγκες της 
Ε.Ε. (ΕυΐΌδΙαί) θα καλύψουν και εθνικές ανάγκες. 

4. Για την κατάρτιση των ανωτέρω δεικτών απαιτούνται 
οι ακόλουθες εργασίες: 

• Οργάνωση και κατάλληλος σχεδιασμός των εργα¬ 
σιών με κριτήριο την ικανοποίηση των απαιτήσεων του 
Κανονισμού 1165/1998 και του σχετικού τροποποιητικού 
Κανονισμού και ειδικότερα, όσον αφορά την εξωτερική 
αγορά, τη διάκρισή της σε Χώρες Ευρωζώνης και σε Χώ¬ 
ρες εκτός Ευρωζώνης. 

• Υιοθέτηση των σχετικών ταξινομήσεων της Ε.Ε. (Ευ- 
Γοεΐ3ί), όπως: 

• σε επίπεδο οικονομικών δραστηριοτήτων (οΙαδδθδ, 
ρΓουρε, όίνίείοηε, εοοίίοηε-ευόεοοίίοηε), της ταξινόμη¬ 
σης της ΕυΐΌ5ί3ΐ: ΝΑΟΕ Βσν.1 - 5ΐ3ίίδΐίθ3ΐ ΟΙβεείίίοΒίίοπ οΐ 
Εοοηοπιίο ΑοΙίνίΙίθε ίη ΙΙίθ ΕυΐΌρθβη Οοπιπιυπίίγ. 

• σε επίπεδο προϊόντων, της ταξινόμησης της ΕυτοείαΙ: 
0ΡΑ-0ΐ355ίΐίθ3ΐίοπ οί ΡΐΌάυοΙδ όγ ΑοΙίνίίγ. 

• σε επίπεδο Κύριων Ομάδων Βιομηχανικών Κλάδων 
(Κ.Ο.Β.Κή ΜΙΟ’ε), της κατανομήςτων κλάσεωντης ΝΑΟΕ 
Βθν.1 σε κατηγορίες ομαδοποιημένης ταξινόμησης, σύμ¬ 
φωνα με τον Κανονισμό της Επιτροπής, υπ’ αριθμ. 
586/2001. 

• Καθορισμός μεγέθους δειγμάτων και επιλογή αντι¬ 
προσωπευτικών δειγμάτων ερευνώμενων επιχειρήσεων 
και προϊόντων. Οι επιχειρήσεις για την εξωτερική αγορά 
θα επιλεγούν με κριτήριο την αξία συναλλαγών που πραγ¬ 
ματοποίησαν, κατά το έτος βάσης 2000=100,0 στο εξω¬ 
τερικό της Χώρας. Κριτήριο για την επιλογή των προϊό¬ 
ντων θα είναι το μέγεθος των πωλήσεών τους, εντός της 
οικονομικής δραστηριότητας στην οποία υπάγονται. 

• Υπολογισμός των αναγκαίων συντελεστών σταθμίσε- 
ων, βάσει στοιχείων των παρακάτω ερευνών της ΕΣΥΕ: 

• της ετήσιας βιομηχανικής έρευνας (ΕΒΕ), του έτους 
2000 . 

• της ετήσιας έρευνας παραγωγής και πωλήσεων βιο¬ 
μηχανικών προϊόντων (ΡΗΟΩΟΟΜ), του έτους 2000. 

• της ετήσιας έρευνας ορυχείων (μεταλλείων-λατομεί- 
ων), του έτους 2000 

• της ετήσιας έρευνας εξωτερικού εμπορίου , του 
έτους 2000, όσον αφορά τα στοιχεία εισαγωγών και εξα¬ 
γωγών βιομηχανικών προϊόντων, τόσο από και προς τις 
Χώρες της Ευρωζώνης, όσο και από και προς τις Χώρες 
εκτός Ευρωζώνης. 

Για τον υπολογισμό των συντελεστών σταθμίσεων, θα 
γίνει διάκριση σε Χώρες Ευρωζώνης και σε Χώρες εκτός 
Ευρωζώνης, από το επίπεδο προϊόντων μέχρι το επίπεδο 
συνολικών δεικτών. 

• Συλλογή και έλεγχος των προβλεπόμενων στοιχείων. 

• Μηχανογραφική επεξεργασία δεδομένων. 

• Υπολογισμός των δεικτών, βάσει (παραλλαγών) του 
τύπου ΙαερεγΓοε. 

• Υποβολή στοιχείων στη ΕυΓοεΙαΙ και σύνταξη σχετι¬ 
κών εκθέσεων. 

5. Ερευνώμενη μονάδα θα είναι, κατά περίπτωση, η επι¬ 
χείρηση ή το κατάστημα. Οι υπό κατάρτιση δείκτες θα 
αναφέρονται στο σύνολο Χώρας. 

6. Οι ανωτέρω στατιστικές εργασίες θα διενεργηθούν 
εντός των ετών 2005 και 2006. 

7. Γιατη διενέργεια και την ολοκλήρωση των αναφερό- 
μενων στατιστικών εργασιών μπορούν να χρησιμοποιη¬ 
θούν τα εξής στατιστικά όργανα: 

• ιδιώτες συνεργάτες 

• υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ, 
οι οποίοι μετά από κατάλληλη εκπαίδευση, θα απασχολη¬ 
θούν πέραν του κανονικού και συνήθους υπερωριακού 
ωραρίου εργασίας των Δημοσίων Υπηρεσιών (Σάββατα 
και Κυριακές). 

• ειδικοί εμπειρογνώμονες 

Με αποφάσεις του Γενικού Γραμματέα ΕΣΥΕ θα ορίζο¬ 
νται τα όργανα των εν λόγω στατιστικών εργασιών. 

8. Οι αμοιβές των ανωτέρω οργάνων θα καθορισθούν με 
νεώτερη απόφασή μας. 

9. Η έναρξη ισχύος της παρούσης αποφάσεως ορίζεται 
από 1ης Ιανουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Σεπτεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. Β2/2456 (4) 

Έγκριση απόδοσης οικονομικού αποτελέσματος, διε¬ 
τίας 2003-2004 της Επιτροπής Ανταγωνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα 
(ΦΕΚ 98Α'). 

2. Τις διατάξεις του ν. 703/1977 «περί ελέγχου μονοπω¬ 
λίων και ολιγοπωλίων και προστασίας του ελεύθερου 


ανταγωνισμού» όπως τροποποιήθηκε και ισχύει (ν. 
3373/2005 ΦΕΚ 188τ.Α'/2.8.2005) ως και τις διατάξειςτου 
ν. 3377/2005 (ΦΕΚ 202/19.8.2005τ.Α) «Αρχές και κανόνες 
για την εξυγίανση της λειτουργίας και την ανάπτυξη βα¬ 
σικών τομέων του Εμπορίου και της αγοράς - Θέματα 
Υπουργείου Ανάπτυξης». 

3. Τις διατάξειςτου π.δ. 169/2003 (ΦΕΚ 140/Α) «Οργανι¬ 
σμός της Γραμματείας της επιτροπής Ανταγωνισμού». 

4. Τις διατάξεις του π.δ. 27/1996 (ΦΕΚ 19/Α') «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

5. Τις διατάξειςτου άρθρου 47της υπ’ αριθμ. 963/2001 
(ΦΕΚ 361 /Β) κοινής υπουργικής απόφασης Υπουργών Οι- 
κονομίας-Οικονομικών και Ανάπτυξης «Κανονισμός Λει¬ 
τουργίας και Διαχείρισης της Επιτροπής Ανταγωνισμού». 

6. Την υπ’ αριθμ. 14650/ΔΙΟΕ 85/2004 κοινή απόφαση 
του Πρωθυπουργού και Υπουργού Οικονομικών «Καθορι¬ 
σμός Αρμοδιοτήτων των Υφυπουργών Οικονομικών». 

7. Την υπ’ αριθμ. 4536/9.9.2004 ΦΕΚ 1424/Β/16.9.2004 
κοινή απόφαση Υπουργών Οικονομίας και Οικονομικών 
και Ανάπτυξης για απόδοση από την Επιτροπή Ανταγωνι¬ 
σμού στο Ελληνικό Δημόσιο ποσού € 1.000.000, έναντι οι¬ 
κονομικού αποτελέσματος διετίας 2003-2004. 

8. Κατάσταση εκτελεσθέντος προϋπολογισμού έως 
31.12.2004 της επιτροπής Ανταγωνισμού. 

9. Το πρακτικό της ολομέλειας της Επιτροπής Ανταγω¬ 
νισμού υπ’ αριθμ. 861/18.4.2005. 

10. Το γεγονός ότι στον κωδικό 3299 της Επιτροπής 
Ανταγωνισμού «Λοιπές αποδόσεις σε Οργανισμούς, Φυ¬ 
σικά και Νομικά Πρόσωπα» υπάρχει εγκεκριμένη πίστωση 
στον προϋπολογισμό έτους 2005. 

11. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού της επιτροπής 
Ανταγωνισμού έτους 2005. 

12. Το έγγραφο της Επιτροπής Ανταγωνισμού υπ’ 
αριθμ. 4846/25.8.2005 σχετικά με κλείσιμο ισολογισμού 
οικονομικού έτους 2004 της Επιτροπής Ανταγωνισμού, 
αποφασίζουμε: 

Εγκρίνουμε την απόδοση, σύμφωνα με την παρ. 2 του 
άρθρου 8 του ν. 703/1977 όπως ισχύει και την παρ. 3 του 
άρθρου 47 της υπ’ αριθμ. 963/30.3.2001 (ΦΕΚ 361/Β7 
4.4.2001) κοινής απόφασης των Υπουργών Εσωτερικών 
Διοίκησης και Αποκέντρωσης, Οικονομικών και Ανάπτυ¬ 
ξης «Κανονισμός Λειτουργίας και Διαχείρισης της Επι¬ 
τροπής Ανταγωνισμού» ποσού € 4.000.454,99 (τεσσάρων 
εκατομμυρίων τετρακοσίων πενήντα τεσσάρων ευρώ και 
ενενήντα εννιά λεπτών) έκτου οικονομικού αποτελέσμα¬ 
τος της διετίας 2003-2004 της Επιτροπής Ανταγωνισμού 
ως κατωτέρω: 

1. ποσό € 2.500.454,99 (δύο εκατομμυρίων πεντακο- 
σίων χιλιάδων τετρακοσίων πενήντα τεσσάρων ευρώ και 
ενενήντα εννιά λεπτών) ως έσοδο του κρατικού προϋπο¬ 
λογισμού 

2. ποσό € 500.000 (πεντακόσιες χιλιάδες) ως ενίσχυση 
του προϋπολογισμού εξόδωντου Υπουργείου Ανάπτυξης 
Γ.Γ.Εμπορίου (φορέας 35/140 ΚΑΕ 5115 «Δαπάνες εφαρ¬ 
μογής νέων προγραμμάτων») 

3. ποσό€ΐ.000.000 (ένα εκατομμύριο) ως ενίσχυση του 
ειδικού λογαριασμού «Εισφορές εξ εγγυήσεως φιαλών 
υγραερίου» Νο 540024-42. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜΗΤΡΗΣ ΣΙΟΥΦΑΣ 

-♦- 

Αριθ. 000/10/964379 (5) 

Συγκρότηση Επιτροπής για την αναμόρφωση και εκσυγ¬ 
χρονισμό του θεσμικού νομοθετικού πλαισίου που διέ- 
πειτην Ε.Υ.Π. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του π.δ. 395/2001 (ΦΕΚ Α' 275) «Υπαγωγή Εθνικής 
Υπηρεσίας Πληροφοριών (Ε.Υ.Π.) στο Υπουργείο Δημό¬ 
σιας Τάξης». 

β. Του άρθρου 5 παρ. 2 του ν. 2452/1996 (ΦΕΚ Α' 283) 
«Ρύθμιση θεμάτων προσφύγων κατά τροποποίηση των 
διατάξεων του ν. 1975/1991 και άλλες διατάξεις». 

γ. Του άρθρου 17 του ν. 3205/2003 «Αποζημιώσεις με¬ 
λών συλλογικών οργάνων». 

2. Την ανάγκη θεσμοθέτησης ενός σύγχρονου νομικού 
πλαισίου που θα διέπειτη λειτουργία της Ε.Υ.Π., προκει- 
μένου η Υπηρεσία να ανταπεξέλθει αποτελεσματικά στις 
απαιτήσεις του νέου πληροφοριακού περιβάλλοντος και 
ειδικότερα να εναρμονισθεί στις εθνικές αλλά και ευρω¬ 
παϊκές στοχεύσεις σε ότι αφορά την αντιμετώπιση των 
ασύμμετρων απειλών. 

3. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του κρατικού 
προϋπολογισμού, το ύψος και η κάλυψη των οποίων θα 
καθορισθεί με απόφαση των Υπουργών Οικονομίας και 
Οικονομικών και Δημόσιας Τάξης, αποφασίζουμε: 

1. Συγκροτούμε Επιτροπή για την αναμόρφωση και εκ¬ 
συγχρονισμό του θεσμικού νομοθετικού πλαισίου που 
διέπειτην Ε.Υ.Π. 

2. Η Επιτροπή αυτή αποτελείται από τους: 

α. ΠΟΥΛΑΚΟ Γεώργιο, Αντιπρόεδρο του Ν.Σ.Κ., Νομικό 
Σύμβουλο Υπουργείου Δημόσιας Τάξης και της Εθνικής 
Υπηρεσίας Πληροφοριών, 
β. ΑΛΥΦΑΝΤΗ Παναγιώτη, Β’ Υποδιοικητή της Ε.Υ.Π. 
γ. ΓΑΒΡΙΗΛΙΔΗ Γεώργιο, Πρέσβη, Γεν. Δντή ΣΤ' Γεν. 
Δ/νσεως Υπουργείου Εξωτερικών. 

δ. ΦΡΑΓΚΟΥΛΗ Φράγκο, Υποστράτηγο, Δντή/ΔΔΣΠ/ 
ΓΕΕΘΑ. 

ε. ΦΟΡΤΣΑΚΗ Θεόδωρο, Επίκουρο Καθηγητή Πανεπι¬ 
στημίου Αθηνών. 

στ. ΡΟΔΟΚΑΛΗ Ασημίνα, Πάρεδροτου Ν.Σ.Κ. 
ζ. ΜΠΑΤΡΗ Βασίλειο, Διευθυντή Β'Δ/νσηςτης Ε.Υ.Π. 
η. ΚΥΡΙΟΠΟΥΛΟ Κωνσταντίνο, Σύμβουλο Υπουργού 
Δημόσιας Τάξης. 

θ. ΑΓΓΕΛΑΚΗ Κωνσταντίνο, Πρόεδρο της ΠΟΣΕΥΠ. 

3. Καθήκοντα Προέδρου Επιτροπής ανατίθενται στον 
Αντιπρόεδρο του Ν.Σ.Κ., Νομικό Σύμβουλο Υπουργείου 
Δημόσιας Τάξης και της Εθνικής Υπηρεσίας Πληροφο¬ 
ριών ΠΟΥΛΑΚΟ Γεώργιο και Γραμματέα στη Τμηματάρχη 
Ζ'Δ/νσης Ε.Υ.Π. ΦΟΥΣΚΑ Καλλιόπη. 

4. Η Επιτροπή θα συνεδριάζει σε τόπο και χρόνο που θα 
καθορίζεται από τον Πρόεδρο αυτής και οφείλει να παρα- 


δώσειτο έργο της στον υπογράφοντα, εντός τριών (3) μη¬ 
νών από τη σύστασή της. 

5. Στον Πρόεδρο, τα μέλη και τη Γ ραμματέα της ως άνω 
Επιτροπής καταβάλλεται αποζημίωση, σύμφωνα με τις 
διατάξεις της παρ. 2 του άρθρου 5 του ν. 2452/1996, το 
ύψος της οποίας καθορίζεται με απόφαση των Υπουργών 
Οικονομίας και Οικονομικών και Δημόσιας Τάξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 1639 (6) 

Έγκριση Κανονισμού Λειτουργίας Χώρου Δασικής Ανα¬ 
ψυχής στη θέση «Κεφαλάρι-Στρατώνας» Δημ. δάσους 
Αμαλιαπόλεως, περιοχής Δασαρχείου Αλμυρού». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α. Του ν. 998/1979 «Περί Προστασίας των δασών και 
των δασικών εκτάσεων της Χώρας». 

β. Του ν. 2503/1997 «Οργάνωση, Στελέχωση, Διοίκηση 
της Περιφέρειας κ.λπ.». 

2. Την υπ’ αριθμ. 176958/5671/27.7.1985 διαταγή Υπ. 
Γεωργίας «Κανονισμοί Λειτουργίας Δασών αναψυχής, αι¬ 
σθητικών δασών και διατηρητέων μνημείων της φύσης». 

3. Τη υπ’ αριθμ. 66102/970/23.2.1995 απόφαση του Υπ. 
Γεωργίας, σχετικά με τη ρύθμιση θεμάτων, που αφορούν 
τους χώρους δασικής αναψυχής στα δάση και στις δασι¬ 
κές εκτάσεις της χώρας». 

4. Την υπ’ αριθμ. 1009/28.4.1995 απόφασή μας, με την 
οποία εγκρίθηκε η Μελέτη Αξιοποίησης του αλσυλλίου 
στη θέση «Κεφαλάρι-Στρατώνας» Δημοσίου δάσους Αμα¬ 
λιαπόλεως, περιοχής Δασαρχείου Αλμυρού. 

5. Την υπ’ αριθμ. 2657/2.12.2004 αναφορά του Δασαρ¬ 
χείου Αλμυρού, με την οποία μας υπέβαλε το υπ’ αριθμ. 
37769/7.10.2004 έγγραφο του Δήμου Σούρπης, με το 
οποίο αιτείται (ο Δήμος) την παραχώρηση, κατά χρήση, 
του Ξύλινου Λυομένου Οικήματος μετά των συνοδών Έρ¬ 
γων (πέτρινες βρύσες, τραπέζια, παγκάκια, κιόσκι), που 
έχουν κατασκευασθεί μέσα στον προαναφερθέντα χώρο 
Δασικής Αναψυχής, σύμφωνα με την εγκεκριμένη μελέτη. 

6. Την υπ’ αριθμ. 1475/15.6.2005 αναφορά του Δασαρ¬ 
χείου Αλμυρού, με την οποία μας υπέβαλε επικυρωμένη, 
την υπ’ αριθμ. 38/2005 απόφαση του Δημοτικού Συμβου¬ 
λίου Σούρπης, σχετικά με την παραχώρηση του Οικήμα¬ 
τος και των συνοδών έργων στον εν λόγω χώρο και με την 
οποία εισηγείται τη χορήγηση της ζητούμενης παραχώ¬ 
ρησης των έργων αυτών, κατά χρήση. 

7. Την ανάγκη οργάνωσης και διαχείρισης του εν θέμα- 
τι χώρου Δασικής Αναψυχής. 

8. Την υπ’ αριθμ. 1860/23.3.2001 (ΦΕΚ 421/12.4.2001) 
απόφαση του Γ.Γ.Π. Θεσσαλίας, σχετικά με την εξουσιο¬ 
δότηση των Δ/ντών Δασών των Νομών της Περιφέρειας 
να υπογράφουν με εντολή του, εγκρίνουμε: 

Τον Κανονισμό Λειτουργίας του χώρου Δασικής Αναψυ¬ 
χής στη θέση «Κεφαλάρι-Στρατώνας» Δημοσίου δάσους 
Αμαλιαπόλεως, περιοχής Δασαρχείου Αλμυρού, ο οποίος 
έχει ως κάτωθι: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΧΩΡΟΥ ΔΑΣΙΚΗΣ 
ΑΝΑΨΥΧΗΣ ΣΤΗ ΘΕΣΗ «ΚΕΦΑΛΑΡΙ-ΣΤΡΑΤΩΝΑΣ» 
ΔΗΜΟΣΙΟΥ ΔΑΣΟΥΣ ΑΜΑΛΙΑΠΟΛΕΩΣ 
ΠΕΡΙΟΧΗΣ ΔΑΣΑΡΧΕΙΟΥ ΑΛΜΥΡΟΥ 

Οι επισκέπτες του Χώρου Δασικής Αναψυχής στη θέση 
«Κεφαλάρι-Στρατώνας» Δημοσίου Δάσους Αμλιαπόλε- 
ως, περιοχής Δασαρχείου Αλμυρού, πρέπει να γνωρίζουν 
και να τηρούν τον Κανονισμό Λειτουργίας του, που είναι ο 
κάτωθι: 

Α. Η παραμονή, μέσα στο χώρο αναψυχής, επιτρέπεται 
από την ανατολή μέχρι τη δύση του ηλίου. 

Β. Παιδιά κάτω των 12 ετών, που εισέρχονται μέσα στο 
χώρο αναψυχής πρέπει να συνοδεύονται. 

Γ. Κατά την παραμονή των επισκεπτών στο χώρο ανα¬ 
ψυχής δεν επιτρέπεται: 

1. Η χρησιμοποίηση του δρόμου, που τον διασχίζει, για 
κάθε είδους δοκιμές και αγώνες αυτοκινήτων και δικύ- 
κλων, καθώς και η ανάπτυξη υπερβολικής ταχύτητας. 

2. Η ανάπτυξη εκκωφαντικών θορύβων. 

3. Η καταστροφή ή απομάκρυνση τεχνικών έργων και 
υλικών, που βρίσκονται μέσα στο χώρο αναψυχής. 

4. Η κοπή δένδρων και θάμνων, το ξερίζωμα και η συλ¬ 
λογή φυτών και σπόρων και γενικά, οποιαδήποτε φθορά 
της βλάστησης. 

5. Η συλλογή και μεταφορά φυτοχώματος και καυσόξυ¬ 
λων. 

6. Το άναμμα φωτιάς. 

7. Η κατασκήνωση με οποιοδήποτε μορφή (τροχόσπι¬ 
τα,σκηνές κ.λπ.) 

8. Η ελεύθερη κυκλοφορία οποιονδήποτε ζώων, που συ¬ 
νοδεύουν επισκέπτες. 

9. Η επίδειξη ή τοποθέτηση οποιονδήποτε πινακίδων και 
σημάτων. 

10. Η πώληση τροφίμων και άλλων αντικειμένων, καθώς 
και η κατά οποιονδήποτε τρόπο έκθεση και διανομή αυ¬ 
τών. 

11. Το κυνήγι κάθε ζώου, με οποιοδήποτε μέσο, σε όλη 
τη διάρκεια του έτους μέσα και γύρω από το χώρο ανα¬ 
ψυχής και σε απόσταση τουλάχιστον 1.000 μέτρων περι¬ 
μετρικά. 

12. Η ενόχληση και η καταστροφή ειδώντης διαβιούσης 
μέσα στο χώρο αναψυχής, πανίδας. 

13. Η κατά οποιονδήποτε τρόπο ενόχληση των άλλων 
επισκεπτών. 

14. Η εναπόθεση σκουπιδιών σε χώρους, άλλους από τα 
δοχεία απορριμάτων και η ρύπανση του χώρου γενικά. 

15. Η πρόκληση ζημιών σε γεωλογικούς σχηματισμούς. 

16. Η φωτογράφηση των επισκεπτών για εμπορικούς 
λόγους. 

17. Η βοσκή κάθε ζώου, μέσα στο χώρο αναψυχής, κα¬ 
θώς και σε απόσταση μέχρι 500 μέτρα περιμετρικά. 

18. Η εγκατάσταση κυψελών μελισσοσμηνών, χωρίςτην 
άδεια της Δασικής Υπηρεσίας. 

Δ. Αρμόδιες Δασικές Αρχές για χρήσιμες πληροφορίες 
είναι η Διεύθυνση Δασών Νομού Μαγνησίας (τηλέφωνο 
2421039107) και το Δασαρχείο Αλμυρού (τηλέφωνο 
2422021273) 

Ε. Για τους παραβάτες του Κανονισμού αυτού, εφαρ¬ 
μόζονται οι διατάξεις των ν.δ. 86/1969, 996/1971, και των 
ν. 177/1975, 998/1979 και 3208/2004. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 24 Αυγούστου 2005 

Με εντολή Γ ενικού Γ ραμματέα Περιφέρειας 

Ο Διευθυντής Δασών κ.α.α. 

ΓΕΩΡΓΙΑ ΓΑΝΤΖΙΑ - ΒΑΓΙΑ 
-♦- 

Αριθ. 17601 (7) 

Κατάργηση Νομικού Προσώπου με την επωνυμία «Ενιαία 
Σχολική Επιτροπή Γουρνών (Νηπιαγωγείου - Δημοτι¬ 
κού Σχολείου- Λυκείου - ΙΕΚ» και σύσταση δύο νέων 
Σχολικών Επιτροπών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκησης Οργάνωση 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 203 του π.δ. 410/1995 
(Δ.Κ.Κ.) «κωδικοποίηση σε ενιαίο κείμενο νόμου, με τίτλο 
“Δημοτικός και Κοινοτικός Κώδικας” των ισχυουσών δια¬ 
τάξεων του δημοτικού και κοινοτικού κώδικα όπως τρο¬ 
ποποιήθηκαν και συμπληρώθηκαν». 

3. Τις διατάξεις του άρθρου 5 παρ. 8 του ν. 1894/1990, 
«για την ακαδημία Αθηνών και άλλες Εκπαιδευτικές δια¬ 
τάξεις». 

4. Την υπ’ αριθμ. 6730/12.8.2003 απόφαση του Γενικού 
Γ ραμματέα της Περιφέρειας για την μεταβίβαση εξου¬ 
σίας της υπογραφή του. 

5. Την υπ’ αριθμ. 17424/1991 απόφαση του Νομάρχη 
Ηρακλείου, όπως τροποποιήθηκε με τις υπ’ αριθμ. 20789/ 
19.11.1999 και 22060/24.11.2000 όμοιες μας για τη σύ¬ 
σταση ίδιου Δημοτικού Νομικού Προσώπου στο Δήμο 
Γουβών, με την επωνυμία «Ενιαία Σχολική Επιτροπή 
Γ ουρνών (Νηπιαγωγείου - Δημοτικού Σχολείου- Λυκείου - 
ΙΕΚ)». 

6. Την υπ’ αριθμ. 25/2005 απόφαση του Δημοτικού Συμ¬ 
βουλίου Γουβών για την κατάργηση Νομικού Προσώπου 
με την επωνυμία «Ενιαία Σχολική Επιτροπή Γ ουρνών (Νη¬ 
πιαγωγείου - Δημοτικού Σχολείου- Λυκείου - ΙΕΚ» και σύ¬ 
σταση δύο νέων Σχολικών Επιτροπών, αποφασίζουμε: 

1) Την κατάργηση της Σχολικής Επιτροπής του Δήμου 
Γουβών με την επωνυμία «Ενιαία Σχολική Επιτροπή Γουρ- 
νών (Νηπιαγωγείου - Δημοτικού Σχολείου- Λυκείου - ΙΕΚ» 
και την σύσταση δύο νέων Νομικών Προσώπων με την 
επωνυμία: 

Α) «1η Ενιαία Σχολική Επιτροπή Γουρνών Δήμου Γου¬ 
βών» η οποία θα συμπεριλάβειτο Νηπιαγωγείο (Διθέσιο) 
Γουρνών, το 6θέσιο Δημοτικό Σχολείο Γουρνών, το Γυ¬ 
μνάσιο Δήμου Γουβών και το Λύκειο Δήμου Γουβών. 

και 

Β) «2η Ενιαία Σχολική Επιτροπή Γ ουρνών Δήμου Γ ου¬ 
βών» η οποία θα συμπεριλάβειτο Μουσικό Σχολείο Ηρα¬ 
κλείου, το Καλλιτεχνικό Σχολείο Ηρακλείου και το 2ο 
Ι.Ε.Κ. Ηρακλείου. 

2) Σκοποί των ανωτέρω Νομικών Προσώπων είναι: 

ί) Η διαχείριση των πιστώσεων, που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου, αναλώσιμων 
υλικών κ.λπ. 




18674 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


π) Η εκτέλεση μικρών έργων, για την επισκευή και συ¬ 
ντήρηση των διδακτηρίων. 

ϋί) Η αποκατάσταση φθορών και ζημιών των επίπλων, 
εξοπλισμού και γενικώς των διδακτηριακών εγκαταστά¬ 
σεων τους. 

ίν) Η φροντίδα για την εξεύρεση άλλωνπόρων και ο εφο¬ 
διασμός των σχολικών μονάδων, με έπιπλα και σκεύη, με 
βιβλία για τη σχολική βιβλιοθήκη και γενικώς με άλατα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη των μέτρων που κρίνονται αναγκαία, για τη 
στήριξη της διοικητικής λειτουργίας των σχολικών μονά¬ 
δων. 

3) Τα ανωτέρω Νομικά πρόσωπα διοικούνται από εννε- 
αμελή (9μελή) Διοικητικά Συμβούλια η σύνθεση των οποί¬ 
ων έχει ως εξής: 

Α) Για την 1η Ενιαία Σχολική Επιτροπή Γουρνών Δήμου 
Γουβών: 

1) Ο εκάστοτε Δήμαρχος ή άλλο μέλος αιρετό ή μη, ορι¬ 
ζόμενο από τον ίδιο (με τον αναπληρωτή του) 

2) Ο εκάστοτε διευθυντής του Νηπιαγωγείου (με τον 
αναπληρωτή του) 

3) Ο εκάστοτε Διευθυντής του Δημοτικού Σχολείου (με 
τον αναπληρωτή του) 

4) Ο εκάστοτε Διευθυντής του Γυμνασίου (με τον ανα¬ 
πληρωτή του) 

5) Ο εκάστοτε Διευθυντής του Λυκείου (με τον αναπλη¬ 
ρωτή του) 

6) Ένας εκπρόσωπος του Συλλόγου Γονέων και Κηδε- 
μόνωντου Δημοτικού καιτου Νηπιαγωγείου Γουρνώνορι¬ 
ζόμενος μετά από κοινή συνεδρίαση των διοικητικών συμ¬ 
βουλίων των παραπάνω συλλόγων (με τον αναπληρωτή 
του) 

7) Ένας εκπρόσωπος του Συλλόγου γονέων και Κηδε¬ 
μόνων Γυμνασίου και του Λυκείου του Δήμου Γουβών, 
οριζόμενος μετά από κοινή συνεδρίαση των διοικητικών 
συμβουλίων των παραπάνω συλλόγων με τον αναπληρω¬ 
τή του (με τον αναπληρωτή του). Ένας εκπρόσωπος 
1 δμελούς του Γ υμνασίου (με τον αναπληρωτή του) 

8) Ένας εκπρόσωπος 1 δμελούς του Λυκείου (με τον 
αναπληρωτή του) 

Β) Γ ια την 2η Ενιαία Σχολική Επιτροπή Γ ουρνών 

1) Ο εκάστοτε Δήμαρχος ή άλλο μέλος αιρετό ή μη, ορι¬ 
ζόμενο από τον ίδιο (με τον αναπληρωτή του) 


2) Ένα μέλος του Δημοτικού Συμβουλίου του Δήμου 
Γουβών που θα ορίζεται με απόφαση του Δημοτικού Συμ¬ 
βουλίου (με τον αναπληρωτή του) 

3) Ο εκάστοτε Διευθυντής του Μουσικού Σχολείου (με 
τον αναπληρωτή του) 

4) Ο εκάστοτε Διευθυντής του Καλλιτεχνικού Σχολειού 
(με τον αναπληρωτή του) 

δ) Ο εκάστοτε Διευθυντής του 2ου Ι.Ε.Κ. (με τον ανα¬ 
πληρωτή του) 

6) Ένας εκπρόσωπος του Συλλόγου Γονέων και Κηδε¬ 
μόνων του Μουσικού Σχολείου (με τον αναπληρωτή του) 

7) Ένας εκπρόσωπος του Συλλόγου Γονέων και Κηδε¬ 
μόνων του Καλλιτεχνικού Σχολείου (με τον αναπληρωτή 
του) 

8) Ένας εκπρόσωπος 1 δμελούς του Μουσικού Σχολείου 
(με τον αναπληρωτή του) 

9) Ένας εκπρόσωπος 1 δμελούς του Καλλιτεχνικού Σχο¬ 
λείου (με τον αναπληρωτή του) 

4) Η θητεία των μελών των ανωτέρω Διοικητικών Συμ¬ 
βουλίων ακολουθεί την Δημοτική περίοδο. Το Διοικητικό 
Συμβούλιο εκλέγει μεταξύ των μελών του, Αντιπρόεδρο 
και Γραμματέα. 

δ) Πόροι των Νομικών Προσώπων είναι: 

ί) Οι ετήσιες επιχορηγήσεις του Δήμου. 

μ) Οι ετήσιες επιχορηγήσεις του Κράτους. 

ϋί) Κάθε είδους εισφορές, δωρεές, κληρονομιές, κλη¬ 
ροδοσίες. 

ίν) Πρόσοδοι από την περιουσία των 

6) Τα ανωτέρω Νομικά Πρόσωπα εκπροσωπούνται στα 
δικαστήρια και σε κάθε άλλη δημόσια αρχή, από τον Πρό¬ 
εδρο του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντιπρόεδρο. 

7) Από την απόφαση αυτή δε προκαλείται δαπάνη σε βά¬ 
ρος του προϋπολογισμού του Δήμου Γουβών για το πα¬ 
ρόν έτος και τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Σεπτεμβρίου 200δ 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΥΣΤ. ΤΖΟΥΑΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




